हिमाचल प्रदेश जेबीटी प्रशिक्षु संघ के उपाध्यक्ष अनिल शर्मा, मंडी जिला के महासचिव यशपाल शर्मा, कुल्लू जिला के प्रेस सचिव प्रवीण ठाकुर और निजी संस्थान जेबीटी प्रशिक्षु संघ के प्रदेश अध्यक्ष मकालू वर्मा ने आज शिमला में एक संयुक्त पत्रकार वार्ता में कहा कि राज्य के सभी जिला मुख्यालयों पर आमरण अनशन पर बैठे जेबीटी प्रशिक्षुओं के साथ प्रदेश सरकार रात के अंधेरे में पुलिस के माध्यम से ज्यादतियां कर रही है जिसके खिलाफ जेबीटी प्रशिक्षु अदालत का दरवाजा खटखटाएंगे।